Azərbaycan Respublikası Vergilər Nazirliyinin 13 may 2015-ci il tarixli 1517040100655900 nömrəli əmri ilə təsdiq edilmiş "Yerli (bələdiyyə) vergi və ödənişlərin hesablanması, ödənilməsi və uçotu ilə bağlı Metodiki Vəsait"ə Əlavə 2

**Yerli (bələdiyyə) büdcəyə torpaq vergisinin**

**hesablanması formasının tərtib edilməsi qaydası**

Forma bələdiyyənin vergi xidməti orqanının vəzifəli şəxsi tərəfindən doldurulur.

Formanın əvvəlində vergi ödəyicisi olan fiziki şəxsin soyadı, adı, atasının adı, ünvanı və VÖEN, habelə torpağa sahiblik və ya istifadə hüququnu təsdiq edən sənədin adı, verildiyi tarix və nömrəsi qeyd olunur.

Əkin, dinc və çoxillik əkmələr altında qalan torpaqların keyfiyyət qrupları üzrə bonitet balları formanın 1-ci sətrinin 2-ci sütununda, keyfiyyət qrupları üzrə 1 hektarının şərti balları 3-cü sütunda göstərilir.

Formanın 1-ci sətrində əkin, dinc və çoxillik əkmələr və 2-ci sətrində biçənək, örüş, otlaq torpaqlarının hektarla sahəsi 4-cü sütunda göstərilir.

Əkin, dinc və çoxillik əkmələr altında olan torpaqların vergi dərəcəsi Metodiki Vəsaitin 3.4.1-ci bəndinə əsasən müəyyən edilərək formanın 1-ci sətrinin 6-cı sütununda əks etdirilir.

Əkin, dinc və çoxillik əkmələr altında olan torpaqlara vergi məbləği (3, 4 və 6-cı sütunların hasili) formanın 1-ci sətrinin 7-ci sütununda əks etdirilir.

 Biçənək, örüş və otlaq üçün torpaqların 1 hektarının şərti balları Metodiki Vəsaitin 3.4.1-ci bəndində göstərilən qaydada müəyyən edilərək formanın 2-ci sətrinin 3-cü sütununda əks etdirilir.

2-ci sətrin 4-cü sütununda biçənək, örüş və otlaq üçün torpaqların sahələri göstərilir.

Biçənək, örüş və otlaq üçün torpaqların vergi dərəcəsi Metodiki Vəsaitin 3.4.1-ci bəndinə əsasən müəyyən edilərək 2-ci sətrin 6-cı sütununda göstərilir.

2-ci sətrin 7-ci sütununda biçənək, örüş və otlaq üçün torpaqlara hesablanmış vergi məbləği (3, 4 və 6-cı sütunların hasili) göstərilir.

Sənaye, tikinti, nəqliyyat, rabitə, ticarət, məişət xidməti və digər xüsusi təyinatlı torpaq sahəsinin 10000 kv. m-dək olan və 10000 kv. metrdən çox hissələri (mülkiyyət və ya istifadə hüququnu təsdiq edən sənədə əsasən) 3-cü sətrin 5-cı sütununda əks etdirilir.

3-cü sətrin 6-cı sütununda sənaye, tikinti, nəqliyyat, rabitə, ticarət, məişət xidməti və digər xüsusi təyinatlı torpaqlar üçün Metodiki Vəsaitin 3.4.2-ci bəndində göstərilən müvafiq vergi dərəcələri göstərilir.

Formanın 3-cü sətrinin 7-ci sütununda vergi məbləği (5-ci və 6-cı sütunlarının hasilinin 100-ə bölünməsi) əks etdirilir.

Yaşayış fondlarının, həyətyanı sahələrin və bağ sahələrinin tutduğu torpaq sahəsinin 10000 kv. m-dək olan və 10000 kv. metrdən çox hissələri (mülkiyyət və ya istifadə hüququnu təsdiq edən sənədə əsasən) 4-cü sətrin 5-ci sütununda göstərilir.

4-cü sətirdə, yaşayış fondlarının, həyətyanı sahələrin və bağ sahələrinin tutduğu torpaqların sahəsi üzrə yaşayış məntəqəsinin yerindən asılı olaraq Metodiki Vəsaitin 3.4.2-ci bəndində göstərilən müvafiq vergi dərəcəsi 6-cı sütunda, verginin məbləği isə (5-ci və 6-cı sütunların hasilinin 100-ə bölünməsi) 7-ci sütunda göstərilir.

Formanın 5-ci sətrinin 7-ci sütununda ayrı-ayrı torpaq kateqoriyalarına görə fiziki şəxsə hesablanmış torpaq vergisinin (1,2,3 və 4-cü sətirlərin cəminə bərabər olmalıdır) cəmi göstərilir.

6-cı sətirdə Metodiki Vəsaitin 3.9.1-ci bəndində göstərilən şəxslərin mülkiyyətində olan torpaqlara görə 10 manat azaldılmalı vergi məbləği göstərilir.

7-ci sətirdə Metodiki Vəsaitin 3.9.2-ci bəndində göstərilən şəxslərin istifadə etdikləri torpaqlara görə vergidən azadolmanın məbləği göstərilir.

8-ci sətrdə Vergi Məcəlləsinin 4.4-cü maddəsinə müvafiq olaraq bələdiyyələrin qərarına əsasən torpaq vergisi üzrə verilmiş güzəşt məbləği göstərilir.

9-cu və 5-ci sətirlərdə hesablanmış vergi məbləğlərinin cəmindən 6-cı, 7-ci və 8-ci sətrlər üzrə güzəşt və azadolma məbləğləri çıxıldıqdan sonra fiziki şəxsin ödəməli olduğu vergi məbləği göstərilir.

Forma torpaq vergisi üzrə hesablamanı aparan və şəxsi hesab vərəqəsinə işləyən vəzifəli şəxs tərəfindən imzalanır, onun vəzifəsi, soyadı, adı, atasının adı və cədvəlin tərtib edildiyi tarix göstərilir.